‘ટેલિગ્રાફ’ વાપરવાનો આ હક આ કંપનીઓ પોતાના ગ્રાહકોને વેચે છે, ટેલિફોનનો વપરાશ હંમેશા સેવા ગણાય એવું નથી, ગ્રાહક ટેલિફોનનો ઉપયોગ હકપૂર્વક કરે છે કારણ ફોનનું કનેકશન તથા તેનો ઉપયોગ કરવાનો હક ગ્રાહકને આપવામાં આવ્યો છે, આ હકને સેવા ન ગણી શકાય, સીમ કાર્ડ ગ્રાહકને આપવાની પ્રવૃત્તિ અને ટેલિફોનની સેવા અલગ અલગ બાબતો છે, વેચાણવેરો ‘માલ’ના વેચાણ પર લાગે પણ માલ શબ્દને ઘણો વિશાળ અર્થ થાય છે અને ઈલેક્ટ્રિક્લ અથવા ઈલેક્ટ્રો મેગ્નેટિક ઉપકરણોથી ચાલતી આ પ્રવૃત્તિમાં ટેલિફોન, તેને લગતાં ટાવર, ટેલિફોન એક્સચેન્જ વગેરેને માલ ગણીને આવી જમીન સાથે જોડાયેલી અસ્કયામતોના પણ ‘માલ’ શબ્દમાં સમાવેશ થાય તો જ વેચાણવેરો વસૂલી શકાય એવું અર્થઘટન વાજબી નથી.